**Joseph Sarkis** on yhdysvaltalainen insinööri ja operatiivisen johtajuuden tutkija, joka työskentelee professorina Worcesterin polyteknisessä instituutissa Yhdysvaltain Massachusettsin osavaltion Worcesterissa. Hän lukeutuu insinööritieteiden aihepiirin viitatuimpiin tutkijoihin maailmassa. Muun muassa kierrätystaloutta ja ekologisesti kestävämpää alihankintaketjua tutkinut Sarkis on tehnyt yhteistyötä myös helsinkiläisen Hanken Svenska handelshögskolanin kanssa.

Sarkis valmistui insinööriksi (B.Sc.) New Yorkin osavaltionyliopiston Buffalon yliopistosta vuonna 1985 ja suoritti MBA-tutkinnon johtamisesta seuraavana vuonna (1986). Hän valmistui samasta yliopistosta tohtoriksi johtamisen (Management) alalta vuonna 1992. Sarkiksen englanninkielinen väitöskirja oli otsikoitu *Models for incremental implementation of advanced manufacturing systems*.

Sarkis on tuottelias tutkija, jonka julkaisuluettelossa oli Web of Sciencen mukaan yli 270 nimikettä (marraskuussa 2019; ORCID-listauksessa oli tällöin jo yli 340 nimikettä). Hänen kirjoituksiaan on hyväksytty myös tieteen arvostetuimpiin julkaisuihin kuten Nature. Sarkis on ollut kirjoittamassa myös useita kirjoja tutkimusaloiltaan. 

Sarkis on tunnustettu useana vuonna maailman viitatuimpien tutkijoiden joukkoon kuuluvaksi insinööritieteiden alalla (Highly Cited Researchers, luokka Engineering; vuodet 2016-2019). Tämä tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Sarkins on tehnyt yhteistyötä muun muassa suomalaisen Hanken Svenska handelshögskolanin kanssa, joka yhteys tuli esille marraskuussa 2019 julkaistussa viitatuimpien tutkijoiden listauksessa. Tällä kertaa viitatuimpien tutkijoiden joukkoon oli valittu yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita. Heistä kukin lukeutuu tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.

Lähteet
-------

1. 1 2 3  Joseph Sarkis. Foisie Business School, Professor Worcester Polytechnic Institute, wpi.edu. Viitattu 21.11.2019. (englanniksi)
2. 1 2  Joseph Sarkis: Joseph Sarkis ORCID, orcid.org. Viitattu 21.11.2019.
3. 1 2 3 4  2019 Highly Cited Researchers (2019 Viitatuimmat tieteilijät. Kirjoittamalla hakukenttään "Region" maanimi "Finland" voi hakea kotiorganisaatioltaan Suomessa toimivat tieteilijät) Clarivate Analytics, clarivate.com. Viitattu 21.11.2019. (englanniksi)
4. 1 2  Joseph Sarkis Haris - Research Portal, Hanken Svenska handelshögskolan, hanken.fi. Viitattu 21.11.2019. (englanniksi)[vanhentunut linkki]
5. ↑  Joseph Sarkis: Models for incremental implementation of advanced manufacturing systems (pdf) (PhD thesis / State University of New York at Buffalo)  1992. teostiedot via WorldCat, worldcat.org. Viitattu 21.11.2019. (englanniksi)
6. ↑  Joseph Sarkis; Highly cited; Faculty - Foisie Business School, Worcester Polytechnic Institute publons.com. Viitattu 22.11.2019.
7. ↑  Yong Geng, Joseph Sarkis & Raimund Bleischwitz: How to globalize the circular economy *Nature, nature.com*.  9.1.2019. Viitattu 21.11.2019.
8. 1 2  Highly Cited Researchers - Methodology (Viitatuimmat tieteilijät. metodiikka) Clarivate Analytics, clarivate.com. Viitattu 21.11.2019. (englanniksi)

Aiheesta muualla
----------------

* Google Scholarin sivu Joseph Sarkisista (englanniksi) (google.com)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Tieteilijät | 
* CiNii
* DBLP
* Google Scholar
* ORCID
* Publons
* ResearcherID
* Scopus

 |
|  |
| Muut | 
* IdRef

 |

 |